Spider-Man: Brand New Day

**Spider-Man: Brand New Day** on vuonna 2026 ensi-iltansa saava yhdysvaltalainen supersankarielokuva, joka perustuu Marvel Comicsin Hämähäkkimies-sarjakuvahahmoon. Sen on tarkoitus olla Marvel Cinematic Universen (MCU) 38. elokuva, kuudennen vaiheen toinen elokuva, MCU:n neljäs ''Spider-Man'' -elokuva sekä jatko-osa vuoden 2021 elokuvalle *[[Spider-Man: No Way Home]]*. Elokuvan ohjaa Destin Daniel Cretton, ja käsikirjoittivat Chris McKenna ja Erik Sommers. Elokuvan pääosissa ovat Tom Holland, Zendaya, Sadie Sink, Jacob Batalon, Jon Bernthal, Tramell Tillman, Michael Mando ja Mark Ruffalo.

Sony Pictures Releasing oli kehitellyt neljättä MCU:hun sijoittuvaa *Spider-Man* -elokuvaa *No Way Homen* ohella jo elokuusta 2019 asti. Tuottaja Amy Pascal paljasti marraskuussa 2021, että sen oli tarkoitus olla ensimmäinen elokuva uudesta Hollandin *Spider-Man* -elokuvien trilogiasta, ja työ elokuvan tarinan kanssa alkoi joulukuussa. McKenna ja Sommers palasivat aiemmista elokuvista käsikirjoittajiksi helmikuussa 2023, ja Cretton palkattiin ohjaajaksi lokakuussa 2024. Elokuvan nimi paljastettiin maaliskuussa 2025, ja sen inspiraationa toimii sarjakuvatarina *[[Upouusi päivä]]* (2008). Kuvaukset aloitettiin Glasgow’ssa, Skotlannissa, elokuun 2025 alussa, kun taas elokuvan soundstage-työ sijoittui Pinewood Studiosin tiloihin, Englantiin. Kuvaukset saatiin päätökseen joulukuussa.

*Spider-Man: Brand New Day* tulee saamaan ensi-iltansa Yhdysvalloissa ja Suomessa 31. heinäkuuta 2026.

## Juoni
On kulunut neljä vuotta siitä, kun Stephen Strangen langettama loitsu pyyhki kaikkien muistista tiedon Hämähäkkimiehen oikean henkilöllisyyden, Peter Parkerin, olemassaolosta. New Yorkin suojelemista sen jälkeen jatkanut Peter päätyy tutkimaan laajaa rikosaaltoa sekä sen takana olevaa suurempaa mysteeriä, joka pakottaa hänet kohtaamaan menneiden toimiensa seuraukset.

## Näyttelijät

## Tuotanto
### Kehitys
#### Kiinnostus ja käsikirjoituksen viivästyminen
Sony Picturesin raportoitiin elokuussa 2019 kehittelevän Marvel Cinematic Universeen (MCU) neljättä ''Spider-Man'' -elokuvaa kolmannen elokuvan, *[[Spider-Man: No Way Home]]n* (2021), ohella. Sony oli jo aiemmin tuottanut *[[Spider-Man: Homecoming]]in* (2017) ja *[[Spider-Man: Far From Home]]n* (2019) yhdessä Marvel Studiosin ja sen johtajan Kevin Feigen kanssa. Myöhemmin saman kuukauden aikana, Sony sanoi aikovansa tehdä *No Way Homen* ilman Marvel Studiosia ja Feigea, kun neuvottelut uudesta tuotantosopimuksesta epäonnistuivat. Fanien negatiivisen palautteen vuoksi, Sony ja Marvelin emoyhtiö The Walt Disney Company aloittivat neuvottelut uudestaan, ja julkistivat syyskuun lopulla uuden sopimuksen, joka salli Marvel Studiosin ja Feige jälleen osallistua *No Way Homen* tuottamiseen Sonylle yhdessä tuottaja Amy Pascalin kanssa. Helmikuussa 2021, *Spider-Man* -elokuvien pääosan esittäjä Tom Holland sanoi *No Way Homen* olleen viimeinen elokuva hänen alkuperäisessä sopimuksessaan Sonyn ja Marvelin kanssa, mutta hän toivoi voivansa jatkaa Peter Parkerin / Hämähäkkimiehen näyttelijänä vielä tulevaisuudessakin. Zendaya, joka näytteli MCU:ssa Michelle ”MJ” Jones-Watsonia, sanoi, ettei ollut varma tultaisiinko MCU:hun tekemään vielä lisää *Spider-Man* -elokuvia. Saman vuoden lokakuussa, Holland sanoi *No Way Homen* olleen viimeinen osa MCU:n sisäistä *Spider-Man* -elokuvasarjaa, joka alkoi *Homecomingin* myötä. Hän sanoi, että MCU:n myöhemmät *Spider-Man* -elokuvat eroaisivat täysin ensimmäisestä trilogiasta.

Holland sanoi marraskuussa 2021 olevansa epävarma siitä, että jatkaisiko vielä *Spider-Man* -elokuvien tekoa, ja tunsi, että olisi tehnyt jotain väärin, jos olisi hahmon näyttelijänä vielä yli 30-vuotiaana. He ilmaisi kiinnostuksensa ajatukseen elokuvasta, jossa Miles Morales olisi Hämähäkkimies Parkerin sijasta. Tästä huolimatta, Pascal halusi yhä työskennellä Hollandin kanssa tulevien *Spider-Man* -elokuvien kohdalla, ja sanoi työn uuden trilogian ensimmäisen elokuvan kanssa olevan alkamaisillaan. *[[The Hollywood Reporter]]* raportoi, ettei Sonylla ollut vielä virallisia suunnitelmia uusien MCU:hun sijoittuvien *Spider-Man* -elokuvien tekemiselle, mutta että studio toivoi voivansa jatkaa yhteistyötään Marvel Studiosin kanssa. Holland sanoi, ettei tiennyt mitään tulevia *Spider-Man* -elokuvia koskevista suunnitelmista, mutta uskoi, että niillä olisi loistava tulevaisuus. Seuraavan kuukauden aikana, hän sanoi saavuttaneensa hahmon näyttelemisellä kaiken mitä oli halunnut, että oli valmis hyvästelemään roolin mikäli ei jatkaisi enää päänäyttelijänä *Spider-Man* -elokuvissa, vaikka hän sanoi olevansa harmissaan, jos joutuisi jättämään MCU:n. Pascal ilmaisi toiveensa siitä, että Sonyn ja Disneyn välinen yhteistyö jatkuisi ikuisesti, ja Feige lupasi, ettei sopimus purkautuisi enää samalla tavalla kuin *No Way Homen* kehitystyön aikana. He sanoi myös, että Holladin versio Parkerista palaisi yhdessä tulevista MCU -elokuvista, ja vahvisti keskustelleensa seuraavan *Spider-Man* -elokuvan tarinasta yhdessä Pascalin, Sonyn ja Disneyn kanssa. Se jatkuisi Parkerin ”kohtalokkaasta päätöksestä” *No Way Homen* lopusta, kun hän laittoi koko maailman unohtamaan hänen henkilöllisyytensä ja olemassaolonsa.

Huhtikuussa 2022, kun ensimmäisen trilogian ohjaaja Jon Watts erosi *[[The Fantastic Four: First Steps]]in* (2025) ohjaajan paikalta, Sony odotti, että Watts palaisi seuraavan *Spider-Man* -elokuvan ohjaajaksi. Kuukautta myöhemmin, Sony Picturesin toimitusjohtaja ja puheenjohtaja Tom Rothman vahvisti toivovansa, että kaikki aiempien elokuvien parissa työskennelleet henkilöt, mukaan lukien Watts, Holland ja Zendaya, palaisivat neljänteen elokuvaan. Feige sanoi helmikuussa 2023, että heillä oli ”suuria ideoita” tarinan suhteen, jota elokuvan käsikirjoittajat olivat jo alkaneet työstää. Mutta työ keskeytettiin toukokuussa Hollywoodin käsikirjoittajien lakon 2023 vuoksi. Pascal sanoi, että työ jatkuisi heti lakkojen päätyttyä. Holland kertoi olleensa myös mukana elokuvaa koskevissa tapaamisissa, mutta nekin olivat keskeytetty lakon vuoksi. Hän oli iloinen luovista syistä siihen miksi neljäs elokuva pitäisi tehdä, mutta suhtautui varauksella siihen millaisen leimauksen kohteeksi elokuvasarjojen neljännet elokuvat yleensä joutuivat, ja tunsi, että studiot olivat jo ”tehneet kunniajuoksun ensimmäisen trilogian toteuttamisessa, ja että osa minusta halusi pää pystyssä kävellä elokuvasarjasta pois ja luovuttaa roolin eteenpäin” uudelle näyttelijälle.

#### Aktiivisen työn aloitus alusta
Käsikirjoittajien lakon päätyttyä syyskuussa 2023, ja Holland vahvisti marraskuussa, että elokuvaa koskevat neuvottelut oli aloitettu alusta. He sanoi, että palaisi neljänteen elokuvaan vain, jos se ”tekisi hahmolle oikeutta”. Journalisti Jeff Sneider raportoi vuoden 2024 alussa, että Marvel Studios oli harkinnut ohjaajaksi joko Drew Goddardia tai Justin Liniä; että Chris McKenna ja Erik Sommers olivat palanneet aiemmista *Spider-Man* -elokuvista käsikirjoittajiksi; että Hollandin ja Zendayan odotettiin molempien palaavan rooleihinsa; ja että kuvausten suunniteltiin alkavan joko saman vuoden syys- tai lokakuun aikana, mikä oli Zendayan aikataulujen sovittamiseksi viivästyttänyt * [[Euphoria (televisiosarja)|Euphorian]] * kolmannen tuotantokauden kuvauksia. *[[Variety]]* raportoi maaliskuussa, että elokuvaa käsikirjoitettiin yhä, ja ettei elokuvalla ollut vielä ohjaajaa tai kuvausaikataulua. Holland sanoi seuraavan kuukauden aikana studioiden antavan käsikirjoittajille hioa käsikirjoitusta lakon jälkeen. Hän lisäsi haluavansa aina tehdä lisää *Spider-Man* -elokuvia" ja oli MCU:lle uransa velkaa, mutta tarkensi haluavansa varmistaa, että seuraava elokuva toteutettaisiin oikealla tavalla edellisen trilogian perinnön säilyttämiseksi. Hollandin oli mahdollista osallistua enemmän neljännen elokuvan tarinan luovaan prosessiin enemmän kuin kolmen edellisen elokuvan. Feige sanoi heinäkuun aikana, että että alustava luonnos käsikirjoituksesta luovutettaisiin tarkasteltavaksi ”hyvinkin pian", ja että Watts olisi muita projekteja koskevien aikataulujen vuoksi liian kiireinen palatakseen ohjaajaksi. Lopulta, Watts itse ilmoitti, ettei tule ohjaamaan neljättä elokuvaa.

Kun käsikirjoitukseen oli tehty vielä lisää muutoksia, studiot alkoivat etsiä ohjaajaa. Destin Daniel Cretton oli jo syyskuussa 2024 studion suosikkiehdokas, kun hän oli osallistunut alustaviin neuvotteluihin. Hän oli aiemmin ohjannut Marvel Studiosille elokuvan *[[Shang-Chi and the Legend of the Ten Rings]]* (2021) sekä allekirjoittanut joulukuussa 2021 sopimuksen kyseisen elokuvan jatko-osan sekä Disney+-sarjan *[[Wonder Man (televisiosarja)|Wonder Man]]* (2026–) toteuttamisesta. Cretton oli myös palkattu heinäkuussa 2022 ohjaamaan MCU:n crossover-elokuva **', mutta erosi marraskuussa 2023 aikatauluviivästyksien johdosta. Kyseinen projekti muutettiin myöhemmin uudeksi elokuvaksi nimeltä **' (2026). Lisäksi Marvel Studios päätti asettaa neljännen *Spider-Man* -elokuvan tekemisen *Shang-Chin* jatko-osan edelle. Syyskuun aikana vahvistettiin McKennan ja Sommersin paluut käsikirjoittajiksi, Holladin ja Zendayan keskustelut rooleihinsa palaamisesta, ja että kuvausten suunniteltiin alkavan vuoden 2025 alussa. Sneider raportoi elokuvan suunnitellun ensi-illan olevan vuonna 2026 ja kyseenalaisti myös Zendayan roolin mahdollisen suuruuden aiempiin *Spider-Man* -elokuviin verrattuna *Euphorian* kolmatta tuotantokautta sekä elokuvaa ** (2026) koskevien kuvausaikataulujen vuoksi. Lokakuussa, Holland sanoi olevansa innoissaan elokuvasta luettuaan käsikirjoitusluonnosta yhdessä Zendayan kanssa, vaikka uskoi käsikirjoituksen kaipaavan vielä hiomista. He sanoi yhden haasteista olevan se, että miten elokuva sopisi MCU:n kokonaissuunnitelmaan ja kuvaili elokuvalle tarvittavaa aikataulua "isoksi tilaukseksi, joka oli kyllä saavutettavissa niiden fantastisten ihmisten avulla, joiden kanssa me nyt työskentelemme". Hän sanoi myös, että kuvaukset alkaisivat kesällä 2025, yrittäen sovittaa kuvausaikataulun aikatauluihinsa *Doomsdayn* sekä *[[The Odyssey (vuoden 2026 elokuva)|The Odysseyn]]* (2026) kanssa. Zendayan ei tarvinnut siihen aikaan enää huolehtia omasta aikataulustaan *Dyyni: Osa kolmen* suhteen, sillä kyseisen elokuvan ensi-ilta oli siirretty vuoden 2026 alkuun. Pian Hollandin kommenttien jälkeen, hän ja Cretton vahvistivat allekirjoittaneet sopimukset neljännestä *Spider-Man* -elokuvasta. Ja elokuvan ensi-ilta asetettiin päivämäärälle 24. heinäkuuta 2026.

Marraskuussa 2024, oli epävarmaa palaisiko Zendaya rooliinsa, sillä hän ja Holland olivat molemmat kiinnitetty näyttelijöiksi *The Odysseyn*. Sneider raportoi, ettei kuvausten odotettu alkavan ennen vuoden 2025 loppua tai vuoden 2026 alkua, ja että elokuvan ensi-ilta saatettaisiin siirtää vuoteen 2027, osittain myös siksi, ettei Sony halunnut julkaista sitä samana vuonna kuin animaatioelokuvaa *[[Spider-Man: Beyond the Spider-Verse]]*, jonka ensi-ilta oli siihen aikaan asetettu vuodelle 2026. *Beyond the Spider-Versen* ensi-ilta siirrettiin kuitenkin myöhemmin vuoteen 2027. Joulukuussa, Sneider raportoi, että Zendayan roolia oli näyttelijän aikataulujen vuoksi pienennetty, ja että elokuva tultaisiin kuvaamaan kesä-lokakuun 2025 välillä. Hän raportoi myös, että Charlie Coxin oli tarkoitus palata *No Way Homesta* ja muista MCU-medioista Matt Murdockin / Daredevilin rooliin; että symbiootit olisivat osa elokuvan käsikirjoitusta; että Parkerilla olisi elokuvassa uusia ystäviä ja uusia luokkatovereita; ja Sacha Baron Cohenin odotettiin palaavan Disney+-sarja *[[Ironheart (minisarja)|Ironheartista]]* (2025) näyttelemään demoni Mefistoa.

### Esituotanto
Helmikuussa 2025 vahvistettiin, että kuvaukset alkaisivat Lontoossa kesällä 2025, ja että elokuvan ensi-iltaa oli siirretty viikolla eteenpäin, päivämäärälle 31. heinäkuuta 2026, jotta ensi-ilta ei olisi liian lähellä *The Odyssey*’tä, jonka ensi-ilta olisi aiemmin saman kuukauden aikana. *Variety* raportoi, ettei ollut vieläkään varmaa palaisiko Zendaya rooliinsa, kun taas *[[Deadline Hollywood]]* raportoi ettei näyttelijän sopimusta ollut vielä viimeistely. Maaliskuussa, Sadie Sink, jonka oli aiemmin huhuttu olevan ehdolla näyttelemään MCU:ssa Ryhmä-X:ään kuuluvaa Jean Greytä, oli valittu näyttelemään merkittävää roolia neljännessä *Spider-Man* -elokuvassa. Kuun lopulla, Holland ja Cretton paljastivat Sonyn CinemaCon-paneelissa, että elokuvan virallinen nimi olisi *Spider-Man: Brand New Day*, nimen tullessa vuoden 2008 sarjakuvatarinasta ”Upouusi päivä”. Holland kuvaili elokuvaa ”uudeksi aluksi” *No Way Homen* cliffhanger-lopun jälkeen. Zendayan ja Jacob Batalonin odotettiin myös palaavan elokuvaan, Batalon uusiessa MCU-roolinsa Ned Leedsinä, Sneiderin raportoidessa, että elokuvan tapahtumat sijoittuisivat samaan aikaan *Doomsdayn* tapahtumien kanssa, ja ettei hän sen vuoksi odota Holland esiintyvän jälkimmäisessä elokuvassa ollenkaan. Liza Colón-Zayas liittyi näyttelijäksi elokuvaan toukokuussa. 

Zendayan ja Batalonin paluut rooleihinsa vahvistettiin kesäkuussa 2025, mutta sitä kuinka merkittävä rooli hahmoilla olisi, ei ollut vielä paljastettu. Lisäksi Jon Bernthalin paljastettiin seuraavan kuukauden aikana palaavan aiemmista MCU-medioista näyttelemään Frank Castlea / Tuomaria. *The Hollywood Reporterin* Borys Kit sanoi Bernthalin liittymisen mukaan elokuvaan tarkoittavan, että elokuvan tarina saattoi olla huomattavasti maanläheisempi, Tuomarin hahmon ja taustatarinan vuoksi, ja ihmetteli kuinka Tuomarin väkivaltainen luonne mahtaisi sopia Hämähäkkimies-tarinoiden perheystävällisempään maailmaan. Feige vahvisti kuukautta myöhemmin Bernthalin esiintymisen elokuvassa. Hän sanoi myös *No Way Homen* lopun olleen lupaus katsojille siitä, että nämä näkisivät Hollandin ensimmäistä kertaa ”oikeana Hämähäkkimieheneä”, hahmon keskittyessä tällä kertaa maailmaa uhkaavien tapahtumien sijasta katutason taisteluihin New Yorkin rikollisuutta vastaan. Tämän vuoksi, Marvel halusi laittaa Hollandin Hämähäkkimiehen kohtaamaan muita katutason sankareita, joita hän ei ollut aiemmin kohdannut, kuten Tuomarin. Feige huomautti kuinka jälkimmäinen oli aikoineen tehnyt ensiesiintymisensä Hämähäkkimies-sarjakuvissa, *[[The Amazing Spider-Man]]* sarjakuvan numerossa 129 (1974). Hän sanoi Crettonin laittaneen taideosaston seinälle kahdeksan tai yhdeksän kansikuvaa, joiden tapahtumat aiottiin toteuttaa osana elokuvan tarinaa.

Mark Ruffalon oli jo jonkin aikaa huhuttu esiintyvän elokuvassa aiemmista MCU-medioista tutussa Bruce Bannerin / Hulkin roolissa, kunnes hänen roolivalintansa lopulta vahvistettiin elokuussa 2025. *The Hollywood Reporterin* Aaron Couch ja Borys Kit sanoivat Ruffalon roolin elokuvassa vahvistuneen vasta, kun käsikirjoitus saatiin sopivan valmiiksi kuvauksia varten. He huomauttivat myös kuinka aiemmissa *Spider-Man* -elokuvissa oli jokaisessa ollut merkittäviä MCU-hahmoja sivurooleissa—Robert Downey Jr. näytteli Tony Starkia / Rautamiestä elokuvassa *Homecoming*, Samuel L. Jackson näytteli Nick Furya *Far From Homessa*, ja Benedict Cumberbatch näytteli Stephen Strangea / Tohtori Outoa elokuvassa *No Way Home*—osana Sonyn ja Marvel Studiosin välistä sopimusta, ja he vertasivat tätä *Marvel Team-Up* -sarjakuviin, joissa Hämähäkkimiehellä oli tapana liittoutua muiden sankareiden kanssa. Ruffalo oli aiemmin tehnyt cameoesiintymisen Crettonille *Shang-Chissä*. Lisäksi Michael Mando palaa *Homecomingista* näyttelemään Mac Gargania / Skorpionia, jatkaen hahmon tarinaa kyseisen elokuvan lopputekstien välissä näytetystä kohtauksesta.

*No Way Homen* parissa aiemmin työskennellyt Sanja Milkovic Hays palasi pukusuunnittelijaksi, minkä lisäksi Charles Wood palasi aiemmista MCU-medioista lavastajaksi ja tuotantosuunnittelijaksi. Holland osallistui itsekin elokuvan Hämähäkkimies-puvun suunnitteluun, keskittyen puvun ulkonäön tarinallisiin syihin. Hän sanoi puvun olevan valmistettu aivan eri tavalla kuin edellisissä elokuvissa käytetyt puvut, ollen mukavampi ja joustavampi. Uusi puku oli samanlainen kuin *No Way Homen* lopussa esiintynyt puku, jonka Hollandin näyttelemä Parker oli tehnyt tavattuaan Tobey Maguiren ja Andrew Garfieldin näyttelemät versiot. *No Way Homen* käsikirjoituksen mukaan Hollandin Parker sai inspiraation uuteen pukuunsa Maguiren ja Garfieldin puvuista. Holland piti kovasti ideasta, että Parker ”yritti olla kuten isoveljensä, ihaillen näitä ja kiinnittäen huomiota pieniin yksityiskohtiin, joita piti siistinä”, varsinkin kun hän ei ollut enää tekemisissä Kostajien kanssa ja joutui nyt tekemään itse omat pukunsa.

### Kuvaukset

Kuvauset alkoivat Glasgow’ssa, Skotlannissa, 3. elokuuta 2025, Brett Pawlakin palatessa kuvaajaksi työskenneltyään monien Crettonin aiempien elokuvan parissa. Jackie Chan Stunt Team vastasi taistelukohtausten koordinoinnista, työskenneltyään aiemmin *Shang-Chin* parissa. Kuvausten olin alun perin tarkoitus alkaa vuoden 2025 alussa, mutta kuvaukset päätettiin sovittaa Hollandin muiden velvollisuuksien, kuten *The Odysseyn* vuoksi, jonka kuvaukset alkaisivat ensin. Tuotannon oli suunniteltu sijoittuvan kahden viikon ajaksi Glasgow’n keskustan alueelle, kuten Merchant Cityyn, George Squarelle, ja Trongateen, joissa kuvattavien kohtausten olisi tarkoitus sijoittua New Yorkiin. Holland oli innoissaan kuvausten alkamisesta, tuntien niihin osallistumisen tuntuvan samalta kuin *Homecomingin* kuvausten kohdalla, sillä *No Way Homen* aikana soundstagen käyttö oli erittäin rajoitettu koronaviruspandemian vuoksi. Kuvauspaikalla nähdyissä panssariajoneuvoissa esiintyy punainen demonilogo. *[[Total Film]]in* Bradley Russell huomautti logojen muistuttavan Herra Negatiivisen johtaman Sisäisiksi demoneiksi kutsutun jengin symbolia sarjakuvista, epäillen Herra Negatiivisen tulevan esiintymään elokuvassa. *Glasgow Worldin* Paul Trainer raportoi, että Glasgow’n kuvauspaikalla oli käytetty sarvikuonon pään muotoista referenssikuvaa, joka muistutti Sarvikuonoa, yhtä Hämähäkkimiehen vihollisista sarjakuvista.

*Brand New Dayn* soundstage-työ sijoittui Pinewood Studiosin tiloihin, Buckinghamshireen, Englantiin. Elokuva kuvattiin Brookwoodin hautausmaalla, Surreyssä, Englannissa, 7. elokuuta. Niihin aikoihin Glasgow’n kuvausten kestoa oli pidennetty elokuun 18. päivään asti, mainoskuvausten vuoksi. Elokuun lopulla, Tramell Tillman oli liittynyt näyttelijäksi elokuvaan. Syyskuun alussa, Ruffalo sanoi odottavansa edelleen saada kuulla yksityiskohdat roolistaan elokuvassa, ja kertoi ettei ollut vielä saanut lukea käsikirjoitusta. Syysalun ensimmäisellä puoliskolla, elokuvaa kuvattiin Battersea Parkissa, Lontoossa. Holland sai 19. syyskuuta lievän aivotärähdyksen erään Pinewoodissa kuvatun stunt-kohtauksen aikana. Kuvaukset keskeytettiin tämän johdosta syyskuun 29. päivään asti. Tämän ei odotettu lainkaan vaikuttavan elokuvan ensi-iltapäivämäärään. Noihin aikoihin ilmoitettiin, että Marvin ”Krondon” Jones III näyttelisi elokuvassa Lonnie Lincolnia / Hautakiveä, ääninäyteltyään toista versiota hahmosta aiemmin animaatioelokuvassa *[[Spider-Man: Kohti hämähäkkiversumia]]* (2018). Elokuvaa kuvattiin myös Basingstokessa, Englannissa, yhden Hollandin sijaisnäyttelijän kanssa. Basingstoken kuvaukset tehtiin lokakuun alussa, Hollandin liittyessä takaisin kuvauksiin, ja Mandon ollessa myös paikalla. Myöhemmin, saman kuukauden aikana, Holland, Sink ja Ruffalo nähtiin kuvauspaikalla Senate Housella, Lontoossa, Coxin väittäessä, ettei ole mukana elokuvassa. Marraskuun alussa, kuvaukset sijoittuivat Ravenscourt Parkiin, Lontooseen. Lisäksi elokuvaa kuvattiin marraskuun aikana myös HM Prison Dorchester -vankilassa, Dorchesterissa, Englannissa. Cretton ilmoitti 19. joulukuuta kuvausten päättyneen.

### Jälkituotanto
Tammikuussa 2026, *Deadline Hollywoodin* Justin Kroll raportoi Feigen keskittyneen koko viime vuoden lähes kokonaan *Doomsdayn* ja *in* (2027) , ja antaneen Pascalin huolehtia suurimmalta osin *Brand New Dayn* tuotannosta. Hämähäkkimies-elokuvien pitkäaikaisen tuottajan, Avi Aradin, sekä Rachel O’Connorin paljastettiin myös osallistuneen elokuvan tuottamiseen yhdessä Feigen ja Pascalin ohella. Elokuvan ensimmäinen traileri, joka julkaistiin maaliskuussa 2026, vahvisti cBumerangin, Tarantulan sekä rikollisjärjestö Käden esiintyvän elokuvassa. Käsi on aiemmin esiintynyt vihollisena Marvel Televisionin Netflix-sarjoissa. Traileri paljasti myös Tillmanin näyttelemän hahmoa olevan nimeltään Bill, Zabryna Guevaran palaavan *Born Againistä* näyttelemään Sheila Riveraa, Eman Esfandin näyttelevän MJ:n uutta poikaystävää, ja että Keith David näytteli elokuvassa tuntematonta roolia.

## Musiikki
Joulukuussa 2025 paljastettiin, että Michael Giacchino tulee säveltämään *Brand New Dayn* musiikin, sävellettyään aiemmin MCU:n edellisten *Spider-Man* -elokuvien musiikin.

## Markkinointi
Elokuvan ensimmäinen traileri julkaistiin 18. maaliskuuta 2026. Sony teki jopa yhteistyötä eri puolilta maailmaa tulevien fanien ja sisällöntuottajien kanssa, julkaisten videoklippejä trailerista jo edellisenä päivänä. *ComicBook.comin* Tom Bacon vertasi tätä julkaisustrategiaa live-lähestykseen, jossa *Doomsdayn* näyttelijät oli vuosi sitten paljastettu. Bacon huomautti kuinka molempien oli tarkoitus ”maksimoida sitoutuminen”. Hänen mielestään oli hienoa, että fanit olivat mukana tässä strategiassa, mutta kyseenalaisti sen, ettei videoklippien julkaisu seurannut minkäänlaista kaavaaja että ne keskittyivät enimmäkseen vain ”tunnelmapohjaisiin” otoksiin ilman konstekstia. *Men’s Journalin* Rebecah Jacobs ja *Bleeding Coolin* Kaitlyn Booth kuvailivat viodeklippien julkaisutapaa aarteenmetsästykseksi. Jacobsin mielestä tämä oli interaktiivisempi tapa kuin *Doomsdayn* live-lähetys, mutta Booth suhtautui siihen kriittisemmin. *Varietyn* Zack Sharf ajatteli, että trailerin videomateriaalin ”alakuloinen ja hidas estetiikka” muistuttivat enemmän Zack Snyderin ohjaamista elokuvista kuin MCU:n edellisistä *Spider-Man* -elokuvista. Useat kommentoijat huomauttivat kuinka videokuva Hämähäkkimiehestä heilumasta siviili mukanaan muistutti *Amazing Fantasy* -lehden numeron 15 kansikuvasta. Kommentoijat keskustelivat myös siitä miten Peter Parkerin voimat olivat alkaneet mutatoitua, kun hän alkoi erittää orgaanista seittiä ja hänellä näkyi mustat silmät, joidenkin uskoessa tämän olevan sovitus sekä *The Amazing Spider-Man* -sarjakuvan numeroiden 100–102 (1971) sarjakuvatarinasta ”Kuuden käden saaga” että 1990-luvun *[[Hämähäkkimies (vuoden 1994 animaatiosarja)|Hämähäkkimies]]*-animaatiosarjan toisen tuotantokauden Hämähäkkihirviö-tarinasta. Sony ja markkintointitutkimusyhtiö WaveMetrix sanoivat trailerin rikkoneen eniten katselukertoja 24 ensimmäisen tunnin aikana keränneen elokuvatrailerin ennätyksen. Se oli ylittänyt ennätyksen edellisen kantajan, Marvel Studiosin *[[Deadpool & Wolverine]]* (2024), ennätyksen (265 miljoonaa katselukertaa) vain kahdeksan tunnin sisällä, ja ylitti eniten katselukertoja 24 tunnin sisällä koskaan keränneen mediatrailerin ennätyksen, jota oli aiemmin kantanut videopelin *[[Grand Theft Auto VI]]* (2026) traileri. WaveMetrix raportoi myöhemmin, että ensimmäisen traileri oli neljän ensimmäisen päivän aikana ylittänyt 1,1 miljardin katselukerran rajan.

## Julkaisu
*Spider-Man: Brand New Day* tulee saamaan ensi-iltansa Yhdysvalloissa ja Suomessa 31. heinäkuuta 2026. Sen oli aiemmin suunniteltu saadan ensi-iltansa 24. heinäkuuta 2026, mutta ensi-iltaa oli siirretty viikolla eteenpäin, jotta voitaisiin julkaista kaksi viikkoa *The Odysseyn* ensi-illan jälkeen, koska suurimman osan kahden aiemman viikon Imax-esityksistä odotettiin olevan varattu *The Odysseylle*. Disney oli alun perin aikonut julkaista nimettömän Marvel Studiosin elokuvan heinäkuun 24. päivänä, kunnes päivämäärä oli poistettu julkaisuaikataulusta elokuussa 2024, mikä oli sallinut Sonyn varata kyseisen päivämäärän silloin neljännelle *Spider-Man* -elokuvalle.

## Lähteet

## Aiheesta muualla
*Virallinen sivusto 
*
*Elokuvan traileri YouTubessa